b'\n_START_ARTICLE_\nPortlandit\n_START_SECTION_\nNahajali\xc5\xa1\xc4\x8da\n_START_PARAGRAPH_\nPortlandit se pojavlja v zelo razli\xc4\x8dnih okoljih. V Scawt Hillu je nastal s pretvorbo kalcijevih silikatov v kontaktnih metamorfnih kamninah, ki vsebujejo minerala larnit (Ca\xe2\x82\x82SiO\xe2\x82\x84) in spurit (Ca\xe2\x82\x85(SiO\xe2\x82\x84)\xe2\x82\x82CO\xe2\x82\x83). Pojavlja se tudi v fumarolah (Vezuv, Italija), kot oborina v alkalnih izvirih, ki prihajajo iz ultramafi\xc4\x8dnih kamnin (Jebel Awq, Oman), kot produkt zgorevanja premoga (\xc4\x8celjabinski premogovni\xc5\xa1ki bazen, Ruska federacija) in v sedimentnih skladih, ki so metamorfirali pri visoki temperature in nizkam tlaku med spontanim zgorevanjem bitumna (Hatrurim, Izrael in podro\xc4\x8dje Maqarin, Jordanija). Na podro\xc4\x8dju rudnikov mangana Kuruman v Ju\xc5\xbeni Afriki se pojavlja v velikih kristalih in kristalnih gmotah._NEWLINE_Spremljajo\xc4\x8di minerali so afvilit, kalcit, larnit in spurit (Scawt Hill, Irska), kalcit, halit (Jebel Awq, Oman), kalcit, brownmilerit, hidrokalumit, majenit in etringit (Eifel, Nem\xc4\x8dija).'